***2048*** ialah permainan teka-teki perseorangan dicipta pada Mac 2014 oleh seorang pembangun web berumur 19 tahun dari Itali, Gabriele Cirulli, yang mana tujuannya adalah untuk luncurkan jubin bernombor pada grid untuk menggabungkan mereka dan membuat jubin dengan jumlah 2048. Ia boleh dianggap sebagai sejenis teka-teki blok gelongsor, dan hampir sama dengan aplikasi *Threes!* yang dikeluarkan pada sebulan yang sebelum aplikasi *2048*. Cirulli telah mencipta permainan ini dalam masa seminggu sahaja sebagai ujian untuk mengetahui sama ada dia boleh mengatur cara permainan dari awal, menyatakan bahawa permainan ini ialah klon aplikasi Veewo Studios iaitu *1024* dan mendapat idea daripada klon *2048* daripada aplikasi Romdhana iaitu "Saming", dan terkejut apabila permainannya menerima lebih 4 juta pengunjung dalam tempoh kurang seminggu, lebih-lebih lagi aplikasi ini hanyalah aktiviti sampingan hujung minggunya. "Ia ialah satu cara untuk menghabiskan masa", katanya. Permainan ini adalah percuma untuk bermain, Cirulli telah berkata bahawa beliau tidak sanggup untuk membuat wang daripada "sesuatu yang tidak dicipta [beliau]". Beliau telah melancarkan aplikasi versi telefon pintar iOS dan Android pada Mei 2014.

*2048* menjadi terkenal. Permainan itu dinyatakan oleh *Wall Street Journal* sebagai "seakan-akan *Candy Crush* bagi pencinta matematik", dan *Business Insider* memanggilnya "*Threes* dalam keadaan steroid". Oleh kerana *2048* lebih terkenal, ramai yang menganggap *Threes!* ialah klon kepada *2048*, yang sebenarnya bukan begitu.

Disebabkan permainan ini menggunakan kod sumber terbuka, keterbukaannya telah membawa kepada banyak tambahan kepada permainan asal, termasuk papan pendahulu skor dan skrin sentuh yang lebih baik untuk dimainkan. *Spin-off* telah dikeluarkan dalam talian, aplikasi dan untuk Nintendo 3DS, dan termasuk versi dengan unsur-unsur daripada Doge, *Doctor Who*, *Flappy Bird* dan *Tetris*; terdapat juga dalam versi 3D dan terdapat satu dengan grid yang lebih besar atau lebih kecil. Cirulli melihat ini sebagai "sebahagian daripada keindahan perisian sumber terbuka" dan tidak membantah mereka "selagi mereka menambah baru pengubahsuaian kreatif untuk permainan".

Cara permainan
--------------

Permainan lengkap *2048*. Jubin 2048 boleh dilihat di sudut kanan bawah.
*2048* dimainkan pada grid 4 × 4 mudah berwarna kelabu, dengan jubin bernombor yang diluncurkan lancar apabila pemain menggerakkan dengan menggunakan empat kekunci anak panah. Tiap-tiap giliran, jubin baru rawak akan muncul di slot kosong pada papan permainan dengan satu nilai sama ada 2 atau 4. Jubin diluncurkan sejauh mungkin ke arah yang dipilih sehingga ia dihentikan oleh sama ada jubin lain atau tepi grid. Jika dua jubin daripada jumlah yang sama berlanggar semasa bergerak, mereka akan bergabung menjadi satu jubin dengan jumlah nilai dua jubin yang bertembung. Jubin yang menyebabkan tidak boleh bergabung dengan jubin lain lagi dalam langkah yang sama. Jubin pemarkahan yang lebih tinggi memancarkan cahaya lembut.

Sebuah papan angka di bahagian atas kanan menjejaki skor pengguna. Rata-rata pengguna bermula pada sifar, dan menambah naik apabila dua jubin digabungkan dengan nilai jubin baru. Seperti kebanyakan permainan arked, skor pengguna terbaik ditunjukkan di samping kedudukan semasa.

Permainan *2048* sedang berjalan.
Permainan ini dimenangi apabila jubin dengan nilai 2048 muncul di papan, lantaran itulah nama permainan ini. Setelah mencapai jubin 2048, pemain boleh terus bermain (di luar jubin 2048) untuk mencapai skor yang lebih tinggi. Jubin maksimum ialah 131072 (atau 217); skor maksimum yang mungkin ialah 3,932,156; bilangan pergerakan maksimum ialah 131,038 kali. Apabila pemain yang tidak mempunyai pergerakan sah (tidak ada ruang kosong dan tiada jubin bersebelahan dengan nilai yang sama), permainan berakhir.

Mekanik permainan mudah (hanya empat arah) membenarkan ia digunakan dalam video promo untuk lilitan kawalan isyarat Myo, ketersediaan kod di bawah membenarkan ia digunakan sebagai alat bantu mengajar untuk pengaturcaraan, dan pemenang tempat kedua pertandingan pengekodan di *Matlab Central Exchange* ialah sebuah sistem AI yang boleh memainkan *2048* secara sendiri.

Perbandingan kepada *Flappy Bird*
---------------------------------

*2048* telah dibandingkan dengan *Flappy Bird* oleh beberapa pengulas. Kedua-duanya ialah klon permainan sebelumnya, dengan kejayaan mereka membawa kepada klon lagi, dan kedua-dua permainan telah digambarkan sebagai virus dan menyebabkan ketagihan. JayIsGames telah membandingkan 2048 dengan *Flappy Bird* "tetapi tanpa perlu berfikir panjang yang menyebalkan". Apabila ditanya sama ada beliau bimbang bahawa keadaan beliau akan berakhir seperti yang ditekankan seperti yang dilakukan oleh Nguyễn Hà Đồng, pencipta  *Flappy Bird* , Cirulli berkata bahawa dia telah "telah melalui fasa yang" pada skala yang lebih kecil, dan bahawa apabila dia telah membuat keputusan pengewangan terhadap *2048*, beliau "berhenti berasa janggal".

Rujukan
-------

1. 1 2  Dickey, Megan Rose (23 Mac 2014). "Puzzle Game 2048 Will Make You Forget Flappy Bird Ever Existed". *Business Insider*. Dicapai pada 27 Mac 2014.
2. 1 2 3 4  Wells, V. S. (18 Mac 2014). "Game Review: 2048". Nouse. Dicapai pada 19 Mac 2014.
3. 1 2  Tim (11 Mac 2014). "Free Game Pick: 2048 (Gabriele Cirulli)". UBM Tech. Dicapai pada 19 Mac 2014.
4. 1 2 3 4  Perez, Sarah (24 Mac 2014). "Clones, Clones Everywhere – '1024,' "2048' and Other Copies of Popular Paid Game 'Threes' Fill The App Stores". *Techcrunch*. Dicapai pada 25 Mac 2014.
5. ↑  Rodriguez, Salvador (27 Mac 2014). "2048: The new app everyone's talking about". *LA times*. Dicapai pada 13 April 2014.
6. 1 2 3 4  Spence, Peter (17 Mac 2014). "How One 19 Year Old Won the Internet with Addictive Puzzler 2048". *City A.M.*
7. ↑  Rodriguez, Salvador (27 Mac 2014). "Maker of Hit Puzzle Game '2048' Says He Created It over a Weekend". *Los Angeles Times*. Dicapai pada 27 Mac 2014.
8. 1 2  Kharpal, Arjun (26 Mac 2014). "19-Year-Old Makes Viral Game Hit in a Weekend". CNBC. Dicapai pada 8 April 2014.
9. ↑  Stieber, Zachary (18 Mac 2014). "2048 Game the Next Flappy Bird? Addictive Game Skyrockets in Popularity". *Epoch Times*.
10. ↑  "2048, success and me — Gabriele Cirulli" (dalam bahasa Jerman). Dicapai pada 2014-05-16. Cite has empty unknown parameters: `|trans_title=`, `|day=`, `|month=`, dan `|deadurl=` (bantuan)
11. 1 2  Hwei, Liang (21 Mac 2014). "2048, and What Makes a Viral Game". Vulcan Post. Dicapai pada 20 November 2014.
12. 1 2  Rodriguez, Salvador (24 Mac 2014). "Move over Flappy Bird: The latest gaming craze is 2048". Los Angeles Times. Dicapai pada 21 November 2014.
13. 1 2 3  Ballard, Ed (18 Mac 2014). "Want to Stay Anonymous? Don't Make a Hit Computer Game". *The Wall Street Journal*.
14. ↑  Jim Squires (31 Mac 2014). "2048 is why we can't have nice things". Gamezebo, Inc. Diarkibkan daripada yang asal pada 2014-04-06. Dicapai pada 8 April 2014.
15. 1 2  Brown, Andy; Spikes, Sarah. "Make Your Own 2048". Udacity. Dicapai pada 7 April 2014. Unknown parameter `|lastauthoramp=` ignored (bantuan)
16. ↑  Schreier, Jason (19 Jun 2014). "Clone Of Clone Of Clone Now On 3DS eShop". Kotaku. Dicapai pada 19 September 2014.
17. 1 2  Jon Chang (24 Mac 2014). "'2048' Is the Next Mobile Game to Eat Up Your Time". ABC News. Dicapai pada 27 Mac 2014.
18. ↑  Graham, Jefferson (28 Mac 2014). "2048: The new app everyone's talking about". *USA Today*. Dicapai pada 30 Mac 2014.
19. ↑  Pramono, Eric (8 April 2014). "2048: Game Strategy and Playing Tips". Diarkibkan daripada yang asal pada 2014-04-18. Dicapai pada 13 Disember 2014.
20. ↑  "2048 game" (PDF). Sivaram. 17 April 2014. Dicapai pada 28 Ogos 2014.
21. ↑  Etherington, Darrell (24 Mac 2014). "Watch The Myo Armband Make One 2048 Addict Feel like He's 'A Part' of The Game". AOL. Dicapai pada 25 Mac 2014.
22. ↑  "2048 Game Solver". The MathWorks, Inc. Dicapai pada 6 Mei 2014.
23. ↑  Hernandez, Vittorio (31 Mac 2014). "Is the Viral Game 2048 Created by a 19-Year-Old the Next Flappy Bird?". International Business Times. Dicapai pada 20 November 2014.
24. ↑  "2048 Game". JayIsGames.com. Dicapai pada 8 April 2014.
25. ↑  Stieber, Zachary  (27 Mac 2014). "2048 Game Addiction: People Have Already Played the Equivalent of 521 Years". *Epoch Times*. Dicapai pada 28 Mac 2014.CS1 maint: extra punctuation (link)

Pautan luar
-----------

* Tapak web rasmi
* Kod sumber *2048* di GitHub